**ADATKEZELÉSI TÁJÉKOZTATÓ**

**MUNKAVÁLLALÓK SZÁMÁRA**

Tisztelt Munkavállalónk!

A természetes személyek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről – általános adatvédelmi rendelet (továbbiakban GDPR), az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), végezetül a Munka Törvénykönyvéről szóló 2012. évi I. tv. (továbbiakban: Mt.) rendelkezési alapján az alábbiak szerint tájékoztatjuk Önt a személyes adatok kezeléséről és az alábbi garanciákat alkalmazzuk a személyes adatok kezelése során.

A kezelt személyes adatok köre: Munkvállaló általi önkéntes adatszolgáltatás és munkavégzéssel kapcsolatban keletkezett adatok útján: név, születési név, születés hely és idő, állandó lakcím, ideiglenes lakcím, édesanyja neve, adóazonosító jel, társadalombiztosítási azonosító jel, családi állapot, gyermekek száma, végzettség, nyelvtudás, szakképzettség, szakképesítés, legmagasabb iskolai végzettségről szóló okiratot kibocsátó intézmény neve, okirat száma, munkaviszony kezdete, munkaviszony vége, beosztás, munkakör, FEOR, óraszám, folyószámlát vezető bank neve, bankszámlaszám, eltartott gyermek: neve, adóazonosító jele, TB száma, születési ideje, helye, anyja neve, házastárs/élettárs: neve, adóazonosító jele, kamarai tagság igazolása, nyilvántartási adatok, bérszámfejtési adatok, cafeteria.

Az adatkezelés célja: a munkaviszony létesítéséhez, fenntartásához, megszűntetéséhez szükséges adatkezelés, hatóságok részére történő adatszolgáltatás, munkaügyi nyilvántartás vezetése, foglalkozás egészségügy.

Az adatkezelés jogalapja: A munkaviszony a Felek között megkötött munkaszerződéssel jön létre (Mt. 42.§ (1) bekezdése). Ahhoz, hogy a

munkaviszony létrejöhessen, fennmaradhasson, megszűnhessen, a Munkáltatónak személyes adatokat kell kezelnie (Mt. 10.§ (1)-(4)). Bizonyos személyes adatok kezelését jogszabályok írják elő, ezen esetekben a jogalap maga a jogszabály (Pl. Hatóságok részére történő adatszolgáltatás)

Adatkezelés időtartalma: A munkaviszonnyal kapcsolatos személyes adatokat korlátalan ideig, a számvitellel és adózással érintett személyes adatokat 8 évig kell megőriznünk.

Az Önt megillető jogok: Ön bármikor tájékoztatást kérhet személyes adatainak kezeléséről, továbbá kérheti személyes adatainak helyesbítését, pontosítását valamint, ha olyan személyes adatot kezelünk, amelyre nem lennénk jogosultak, kérheti azok törlését, korlátozását és gyakorolhatja mindazon jogát, amelyre jogszabály Önt feljogosítja.

A személyes adatokat Megismerők köre: az adatok kezelésére, feldolgozására a GROUP DENTAL-SPIRIT Kft. emberi erőforrással foglalkozó munkatársai (HR munkatárs, bérszámfejtési munkatárs, Könyvelő), valamint közvetlen felettese, és munkáltatói jogkört gyakorló vezetője jogosultak.

Adatok továbbítása:

Alulírott munkavállaló kifejezetten hozzájárulok, hogy\*:

|  |  |
| --- | --- |
| Adatfeldolgozó(k): | Könyvelőiroda:***„****Forsza“ Számviteli Szolgáltató Betéti Társaság (székhely: 1162 Budapest, Pejkó u. 7.;Asz: 28213844-1-42; Cjsz: 01-06-112520)* |
| Címzettek: | Béren kívüli juttatások, Cafeteria és egyéb kedvezmények biztosításához adatok továbbítására kerülhet sor a szolgáltató partner számára. Pl: Széchenyi Pihenőkártya, stb. |

Integritás és Bizalmi jelleg: Tájékoztatjuk, hogy személyes adatait bizalmasan kezeljük, harmadik személynek az Ön tudta és beleegyezése nélkül, továbbá jogszabályi felhatalmazás hiányában azokat nem adjuk ki. Társaságunk az adatbiztonsági követelmények betartása érdekében – megfelelő szervezési és technikai intézkedésekkel – biztosítja a tisztességes és átlátható adatkezelést, gondoskodik az Ön személyes adatainak védelméről és biztonságáról, különösen a jogosulatlan hozzáférés és kezelés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés (elvesztés) és sérülés (károsodás) ellen.

Panasztétel és jogorvoslathoz való jog: Az adatkezeléssel kapcsolatosan Ön jogorvoslattal is élhet, aminek keretében panaszt tehet Társaságunknál, vagy a Felügyeleti Hatóságnál az alábbi elérhetőségeken továbbá, ha megítélése szerint személyes adatainak kezelése megsérti az adatvédelemre vonatkozó jogi szabályozást, bírósághoz is fordulhat.

|  |
| --- |
| Felügyeleti Hatóság:Nemzeti Adatvédelmi és Információszabadság HatóságaH-1125 Budapest, Szilágyi Erzsébet fasor 22/C.Tel: +36 1 391 1400Fax: +36 1 391 1410Email: ugyfelszolgalat@naih.hu |

A Fenti általános jellegű tájékoztatáson túl az alábbi jogokra, kötelezettségekre, garanciákra kívánjuk felhívni szíves figyelmét, amely mind Társaságunkra – mint munkáltatóra – mind Önre – mint munkavállalóra – irányadóak:

* Ellenőrzési jogunkat csak a munkavégzéssel összefüggésben gyakoroljuk, munkavállalóink magánélete nem ellenőrizhető
* Munkavállalóinkat a munkahelyen is megilleti a magánélethez való jog (pl. ebédidő, öltözők, pihenőhelyiség, mosdók stb.)
* Ellenőrzés csak a munkavállalóink emberi méltóságának tiszteletben tartásával történhet, az nem irányulhat megfélemlítésre, megalázásra, zaklatásra, zavarásra.
* Amennyiben az adatkezelésre nem a munkaviszonnyal, vagy a munkavégzéssel összefüggésben kerül sor, úgy a munkavállalóinktól előzetes hozzájárulást kérünk a személyes adatok kezeléséhez.
* Munkavállalóinkat tájékoztatjuk arról, hogy bizonyos személyes adatokat kötelezően – jogszabályi rendelkezéseknek eleget téve – kezelünk, így különösen az adókötelezettségre, társadalombiztosításra vonatkozó jogszabályok szerinti adatkezelés

A kötelező, jogszabályokon alapuló adatkezelésen túlmenően jogunkban áll személyes adatot kezelni jogos érdekünk érvényesítése érdekében, melyek az alábbiak:

A munkavégzés céljából munkavállalóink számára rendelkezésre bocsátott laptop és más számítástechnikai eszköz ellenőrzése:

* Céges számítástechnikai eszköz alapvetően munkavégzésre áll rendelkezésre. Magáncélú használata munkaidőn kívül, ésszerű és rendeltetésszerű használat mellett, saját felelősségre megengedett, amennyiben az nem veszélyezteti a munkavégzés hatékonyságát és eredményét.

Munkáltató márka építése és fenntartása:

* Rendezvényeken, eseményeken kép- és videófelvételek készülhetnek , melyeket belső magazinok, honlaphoz, közösségi média megjelenéshez használjuk fel.

A GROUP DENTAL-SPIRIT Kft. mindent megtesz a személyes adatok védelme érdekében, s mi is elvárjuk Munkatársainktól, hogy a munkavégzéssel összefüggésben tudomásukra jutott információkat, személyes adatokat bizalmasan kezelje, azokat illetéktelen, ill. harmadik személynek tudomására ne hozza, s tegyen meg minden ehhez szüksége intézkedést. Amennyiben tudomására jut bármilyen olyan körülmény, amelyek a személyes adatok biztonságát veszélyeztetik, kérjük haladéktalanul jelezze felettesének.

Felhívjuk szíves figyelmét arra, hogy a jelen okirat egy összefoglaló tájékoztató, az adatkezelésre vonatkozó főbb rendelkezéseket tartalmazza a teljesség igénye nélkül, s azt a célt szolgálja, hogy Ön egy érthető, átlátható tájékoztatást kapjon a személyes adatok kezeléséről, amely Társaságunknál történik. Részletes szabályokat az Adatvédelmi és a vonatkozó szabályzatainkban olvashat.

Rögzíteni kívánjuk továbbá, hogy a kezelt személyes adatok köre, továbbá az ehhez kapcsolódó információk (pl: az adatkezelés jogalapja, célja stb.) időközben változhatnak. Változás esetén Önt ennek tényéről értesítjük, biztosítva egyben annak lehetőségét, hogy betekintést nyerhessen azon adatbázisba, amely összefoglalóan és áttekinthetően tartalmazza a kezelt adatok körét és ahhoz tartozó további információkat.

Kijelentem, hogy jelen Tájékoztatót elolvastam, s az abban foglaltakat megértettem!

Kelt: Budapest, 2018.

 -------------------------------------- ---------------------------------------

 Munkáltató Munkavállaló